నిబంధనలను కఠినతరం చేయనున్న డాట్న్యూఢిల్లీ: మొబైల్ ఫోన్లో ఉండే ఇంటర్నేషనల్ మొబైల్ ఎక్విప్ మెంట్ ఐడెంటిటీ నెంబర్ (ఐఎంఇఐ)ను టాంపరింగ్ చేసే వారిపై మరింత కఠినంగా వ్యవహరించాలని టెలికాం విభాగం (డాట్) భావిస్తోంది. ఇందుకు సంబంధించిన నూతన నిబంధనలను రూపొందిస్తోంది. వీటిని అమల్లోకి తెస్తే 15 నెంబర్లు ఉండే ఐఎంఇఐ నెంబర్ను టాంపరింగ్ చేస్తే మూడేళ్ల వరకు జైలు శిక్షను విధించే అవకాశం ఉంది. దీని వల్ల నకిలీ ఐఎంఇఐ నెంబర్ల బెడద తప్పే అవకాశం ఉందని భావిస్తున్నారు. కొత్త నిబంధనలతో కస్టమర్లు కోల్పోయిన మొబైల్స్ను సులభంగా ట్రాక్ చేయవచ్చంటున్నారు. డూప్లికేట్ ఐఎంఇఐ నెంబర్లను వినియోగించడం వల్ల మొబైల్ ఫోన్ల ట్రాకింగ్ ఇబ్బందికరంగా మారిందని, ఇలాంటి పనులు చేసే వారిని ఇండియన్ టెలీగ్రాఫ్ చట్టం కింద శిక్షిస్తే పరిస్థితిలో మార్పు రావడానికి ఆస్కారం ఉందని అధికారవర్గాలు చెబుతున్నాయి. ఐఎంఇఐని ఆధారంగా చేసుకుని సెక్యూరిటీ ఏజెన్సీలు మొబైల్ ఫోన్లనేకాకుండా ఆయా ఫోన్ల నుంచి చేసిన కాల్స్ను ట్రాక్ చేసే అవకాశం ఉంటుంది. నకిలీ ఐఎంఇఐ నెంబర్ కలిగిన ఫోన్లకు సర్వీసులు నిలిపివేయాలని టెలికాం కంపెనీలను డాట్ ఇప్పటికే ఆదేశించింది. అయితే ఇలాంటి డూప్లికేట్ నెంబర్లను గుర్తించడం టెలికాం కంపెనీలకు పెద్ద తలనొప్పిగా మారింది.
nibandhanalanu kathinataram cheyanunna datneudilly: mobail fonlo unde international mobail ekwip ment identity nembar (imi)nu tampering chese vaaripai marinta kathinamgaa vyavaharinchaalani telicom vibhagam (dat) bhaavistondi. induku sambandhinchina noothana nibandhanalanu roopondistondi. veetini amalloki teste 15 nembarlu unde imi nembarnu tampering cheste moodella varaku jailu shikshanu vidhinche avakaasam undi. deeni valla nakili imi nembarla bedada tappe avakaasam undani bhaavistunnaaru. kotta nibandhanalatho kastamarlu kolpoina mobailsnu sulabhamgaa track cheyavachantunnaru. dooplicate imi nembarlanu viniyoginchadam valla mobail fonla tracking ibbandikaramgaa maarindani, ilanti panulu chese vaarini indian teleagraph chattam kinda shikshiste paristhitilo maarpu raavadaaniki askaram undani adhikaaravargaalu chebutunnaayi. imin aadhaaramgaa chesukuni security agenseelu mobail phonlanekakunda aayaa fonla nunchi chesina kaalsnu track chese avakaasam untundi. nakili imi nembar kaligina fonlaku sarveesulu nilipiveyaalani telicom companylanu dat ippatike aadesinchindi. ayithe ilanti dooplicate nembarlanu gurtinchadam telicom companylaku pedda talanoppigaa maarindi.